Беларуская гімназія імя Янкі Купалы

Беларуская гімназія імя Янкі Купалы — беларуская навучальная ўстанова сярэдняй адукацыі, якая дзейнічала ў пасляваеннай Германіі ў 1945—1950 гадах у асяроддзі перамешчаных асоб (DP) у сістэме лагераў для перамешчаных асоб.

 Гісторыя 
Гімназія была заснавана ў Рэгенсбургу пры лагеры для перамешчаных асоб з мэтай падрыхтоўкі беларускай моладзі да паступлення ў вышэйшыя навучальныя ўстановы. Адчынілася 10 снежня 1945 года.

У розныя навучальныя гады гімназія працавала ў некалькіх пунктах амерыканскай акупацыйнай зоны:
 Рэгенсбург (1945—1946);
  (1946—1948);
  (1948—1949);
 Розенгайм (1949—1950).

Гімназія дзейнічала ў сістэме нямецкай школьнай асветы і мела аднолькавыя правы з нямецкімі школамі падобнага тыпу. Гімназія была васьмікласная: выкладаліся агульнаадукацыйныя прадметы, рэлігія, беларуская мова, англійская мова, нямецкая мова і лацінская мова, а таксама элементы філасофіі.

28 чэрвеня 1947 года гімназіі прысвоена імя Янкі Купалы. 28 верасня 1948 года педагагічны і вучнёўскі калектыў быў падзелены на дзве школы, якія захавалі імя Янкі Купалы.

Пры гімназіі існавала вучнёўская бурса (інтэрнат), дзе жылі дзеці без бацькоў; дзейнічала скаўцкая арганізацыя (гл. Гісторыя беларускага скаўтынгу), працавалі літаратурны (выдаваў часопіс «У выраі»), драматычны і спартыўны гурткі.

Адбылося пяць выпускаў; пасведчанні атрымалі 44 чалавекі. У розны час гімназію ўзначальвалі А. Орса, М. Рагажэцкі, А. Вініцкі.

 Настаўнікі гімназіі ў 1945/1946 навучальным годзе 
 Аляксандр Орса — дырэктар
 Яп. Апанас — рэлігія
 Антон Адамовіч — гісторыя
 К. Бітус — матэматыка
 Аўген Каханоўскі — беларуская мова і літаратура
 Мікола Кругловіч — рысаванне
 Мікола Кунцэвіч — лацінская мова
 Янка Муха — матэматыка
 Аляксандр Орса — геаграфія
 Наталля Орса — беларуская мова
 Мікола Равенскі — спевы
 Мечыслаў Рагажэцкі — матэматыка
 Іна Рытар — нямецкая мова
 Янка Станкевіч — гісторыя Беларусі
 Зінаіда Станкевіч — прыродазнаўство
 Парфіры Трысмак — фізіка і хімія
 А. Багдановіч — анатомія

 Вядомыя выпускнікі 
 Уладзімір Цвірка (1928—1992) — дзеяч беларускай эміграцыі.

 Гл. таксама 
 Беларуская школьная адукацыя за межамі Беларусі
 Беларускія лагеры для перамешчаных асоб пасля Другой сусветнай вайны
 Перамешчаная асоба
 Беларуская дыяспара
 У выраі
 Беларускі свет

 Крыніцы 

 Літаратура 



Катэгорыя:Школьная адукацыя
Катэгорыя:Адукацыя на беларускай мове
Катэгорыя:Адукацыя ў Германіі
Катэгорыя:Беларусы ў Германіі